
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 204
                                                          din 26 noiembrie 2015
privind folosinţa cu titlu gratuit a  Sălii de Sport „Radu Voina” de către Clubul Sportiv „Spartacus” Sighişoara pentru desfăşurarea Turneului Internaţional de Lupte Libere “Cupa Cetăţii”, ediţia a VII – a,
 în data de 12.12.2015

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26188/10.11.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere cererea cu nr. SP 1/03.11.2015, formulată de Clubul Sportiv “Spartacus” Sighişoara, înregistrată la Municipiul Sighişoara cu nr. 25491/03.11.2015, prin care solicită punerea la dispoziţie cu titlu gratuit a Sălii de Sport „Radu Voina”, în data de 12.12.2015, pentru desfăşurarea Turneului Internaţional de Lupte Libere “Cupa Cetăţii”, ediţia a VII – a, organizat de Clubul Sportiv “Spartacus” Sighişoara;

Având în vedere oportunitatea şi necesitatea sprijinirii organizării acestui turneu, în scopul promovării sportului sighişorean, precum şi pentru susţinerea activităţilor şi proiectelor  sportive derulate şi organizate de  Clubul Sportiv “Spartacus” Sighişoara;

Având în vedere prevederile art. 858 – 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere prevederile Legii nr. 69/2000, legea educaţiei fizice şi sportului, cu modificările şi completările ulterioare;
Având în vedere prevederile Legii nr. 273/2006 privind finanţele publice locale, cu modificările şi completările ulterioare;
Având în vedere Raportul de specialitate al Direcţiei Administrarea Patrimoniului, înregistrat cu nr. 26189/10.11.2015, prin care se propune aprobarea folosinţei cu titlu gratuit a Sălii de Sport „Radu Voina” de către Clubul Sportiv “Spartacus” Sighişoara pentru desfăşurarea unui turneu de lupte libere în sală, îndeplinindu-se prevederile legale;
Având în vedere avizele favorabile ale tuturor comisiilor de specialitate;
Ţinând cont de amendamentul formulat în plenul şedinţei ordinare a Consiliului Local Sighişoara de către domnul consilier local şi viceprimar Gavrilă Ionel, amendament însuşit şi votat de către membrii Consiliului Local Sighişoara;
În temeiul art. 36 (2) lit. „c” şi „d”, (5) lit. „a”, (6) lit. „a” pct. 6 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art.1. Se aprobă folosinţa cu titlu gratuit a Sălii de Sport „Radu Voina” de către Clubul Sportiv „Spartacus” Sighişoara pentru desfăşurarea Turneului Internaţional de Lupte Libere “Cupa Cetăţii”, ediţia a VII – a, în data de 12.12.2015, turneu organizat de acest club.

Art. 2. Se aprobă modificarea Cap. III Obligaţiile părţilor - lit. A, pct.1 din Acordul de parteneriat încheiat între Consiliul Local al Municipiului Sighişoara şi Clubul Sportiv “Spartacus” din Sighişoara, aprobat prin art.1 din Hotărârea Consiliului Local Sighişoara nr. 25 din 24 februarie 2011, care va avea următorul cuprins:
“Oferă sprijin financiar şi logistic activităţilor şi proiectelor derulate de Clubul Sportiv “Spartacus”, în cuantum de maxim 5.000 lei anual”.

Art.3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Administrarea Patrimoniului, Direcţia Economică, Direcţia Relaţii Publice şi Comunicare, Biroul Administrarea Bazelor Sportive din cadrul Municipiului Sighişoara şi Clubului Sportiv “Spartacus” Sighişoara.

Art.4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Bontea Adrian
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Instituţia Primarului Municipiului Sighişoara;

 1 ex. Viceprimar;

 1 ex. Secretar;

 1 ex. Direcţia Economică;

 1 ex. Direcţia Relaţii Publice şi Comunicare;
 1 ex. Direcţia Administrarea Patrimoniului;
 1 ex. Biroul Administrarea Bazelor Sportive;
 1 ex. Clubul Sportiv „Spartacus” Sighişoara.

11 ex. 

T.P.L./F.A.I. 

